text: Klar til Helle trykker på knappen
  20 april 2015 kl. 17.54
  To socialdemokratiske ministre og adskillige politikere brugte Folketingets vanlige mandagsfri til at turnere i Syd- og Sønderjylland. Alle venter på, at Helle (Thorning-Schmidt) trykker på valgknappen.
  TV SYD var med direkte fra det gamle rådhus i Vejle, hvor de konservative gør klar til valg.
  - Det bliver udskrevet i morgen, erklærer Mike Legarth.
  Også beskæftigelsesminister Henrik Dam Kristensen fra Grindsted konstaterer meget logisk:
  - Valget kommer nærmere dag for dag.
  Skatteminister Benny Engelbrecht glæder sig over, at Socialdemokraterne står bedre i den seneste meningsmåling.
  - Men der har nu også været andre målinger, konstaterer han.
  